Nyeste Skilderie af Kiøbenhavn, 1814-12-06
Anordning for Almueskolevæsenet paa Landet i Danmark. (Fortsættelse; see No. 96. 5. 26. Han skal ved den ham betroede Skoletugt, omhyggeligen vogte sig for Partiskhed, Lidenskab og deraf flydende Overilelse. Jsær maa han ved en forsigtig Uddeling af Opmuntringer og Straf se, forebygge, at Børnene ikke, ved Opmuntringer ne forledes til Egennytte eller Forfængelighed, og at de, ved Straffene, hverken forhærdes eller gjøres modløse. §. 26. De Børn, som udmærke sig ved Flid og sædelig Opførsel, maae Skolelæreren belønne og opmuntre: 1) ved at give dem Tilladelse til at øve sig i adskillige Lege, efterat Underviisningen i Skolen er endt, naar Aarets Tid og Veirliget tillader det; 2) ved at undervise dem, som have Lyst og Evne dertil, i at plante, pode, og udføre andre deslige Haugedyrknings-Sysler; 3) ved at betroe de sindigste og skikkeligste et Slags Opsigt over de øvrige, ved deres fælles Lege. 4) Ligeledes ventes det af Skolelæreren, at han, saafremt han er musikkyndig, vil anvende Underviisning i at spille paa eet eller andet Jnstrument, som en Belønning for de flittige Børn, der findes skikkede til at modtage saadan Underviisning. §. 27. J Henseende til Straffene, bør Skolelæreren især afholde sig fra al saadan Behandling, som enten kunde have skadelig Jndflydelse paa Børnenes Legemer, eller være den, med Straffen tilsigtede, Forbedring iveien. - Han maa aldrig tillade sig, at give Børnene Øresigen, Stød eller Slag med Haanden, at knibe dem, eller bruge Skjeldsord imod dem. Ligesaalidet maa han indføre nogen Skambænk eller Skamkrog, og overalt ingenlunde betjene sig af vanærende Straffe, som kunne qvæle Barnets Ærefølelse, og mere tjene til at forhærde, end forbedre det. – Foruden de Revselser, som i det foregaaende ere bestemte for Børn, der ei iagttage den fornødne Reenlighed, saavelsom for dem, der forsømme Skolen, har Skolelæreren et Tvangsmiddel mod de uskikkelige eller ulydige Børn, ved ei at tillade dem at tage Deel i nogle af Legetimerne. - De Børn, som ere under 10 Aar, har han desuden Ret til at straffe med et lidet Riis; de større med en tynd Tamp, uden Kunder. – J Tilfælde, hvor Skolelæreren, anseer de Straffe, som det er ham tilladt at bruge, for at være utilstrækkelige, efter Forseelsens Beskaffenhed, bør han indberette det til Sognets Skolecommission, og af samme vente nærmere Forholdsregler. §. 28. Ved den, i Anordningens 28de §. ommeldte Underviisning for dem, som have været til Confirmation, bør Skolelæreren tage Anledning til at udvide og befæste de Kundskaber, som disse allerede forhen have erhvervet sig, samt især benytte sig af den Jndflydelse, en saadan vedvarende Underviisning vil give ham, til at gjøre dem bekiendte med de Pligter, som deres modnere Alder og forandrede Vilkaar medføre, og saaledes, efter Muelighed, fremme Sædelighed blandt Landalmuen. §. 29. Med den ham anbetroede Ungdoms Forældre, eller andre Foresatte, bør Skolelæreren, stedse søge at leve i god Forstaaelse. Han bør, ved givne Leiligheder, underrette dem om deres Børns Opførsel og gjorte Fremskridt, samt, efter Evne, være dem behielpelig med gode Raad i Henseende til Børnenes Opdragelse. Naar de besøge Skolen, bør han ogsaa der venligen imodtage dem, og tillade dem at være overværende ved Underviisningen, dog at denne ikke derved i nogen Maade afbrydes. §. 30. Med lige Omhu bør han efterkomme sine Pligter imod de Foresatte, som skulle have Tilsyn med hans Embedsførelse, samt villigen gaae dem tilhaande i deres Forretninger ved Skolevæsenet. Saa skal han og til Skolecommissionen, indberette, naar der maatte møde Vanskeligheder eller hindringer i Henseende til Skolevæsenets Fremme, og tillige gjøre Forslag om de Midler, ved hvilke han formener disse kunne bortryddes. §. 31. Naar Skolelæreren tillige er Kirkesanger, bør han troligen og ordentligen iagttage de ham i denne Henseende paaliggende Pligter. Til Lettelse og Hielp for ham, skal der i hvert Sogn antages en Huusmand, under Navn af Kirkebud, der skal udføre saadanne Ærinder, som det vilde falde Skolelæreren altfor besværligt selv at udrette. Hertil regnes især, at Kirkebuddet befordrer Embedsbreve imellem Præsterne, og besørger Kirkens Reengjørelse, m.v., som ham af Kirkesangeren, maatte overdrages, dog alt under dennes Opsyn. For disse Forretninger tillægges Kirkebuddet en aarlig Løn, som Amtsskoledirectionen fastsætter, og reparterer paa dem, der nyde Jndkomster af det nedlagte Degnekald. (Fortsættes.)